SL Uradni list Evropske unije C 160/14

Objava zahtevka v skladu s členom 50(2)(a) Uredbe (EU) št. 1151/2012 Evropskega parlamenta in Sveta z dne 21. novembra 2012 o shemah kakovosti kmetijskih proizvodov in živil

(2016/C 160/04)

V skladu s členom 51 Uredbe (EU) št. 1151/2012 Evropskega parlamenta in Sveta je ta objava podlaga za uveljavljanje pravice do ugovora zoper zahtevek (1).

ENOTNI DOKUMENT

„SAUCISSON SEC D’AUVERGNE“ / „SAUCISSE SÈCHE D’AUVERGNE“

EU št.: PGI-FR-02094 – 23.11.2015

ZOP ( ) ZGO ( X )

1. Ime

„Saucisson sec d’Auvergne“ / „Saucisse sèche d’Auvergne“

2. Država članica ali tretja država

Francija

3. Opis kmetijskega proizvoda ali živila

3.1. Vrsta proizvoda

Skupina 1.2. Mesni proizvodi (kuhani, soljeni, dimljeni itn.)

3.2. Opis proizvoda, za katerega se uporablja ime iz točke 1

Proizvod „Saucisson sec d’Auvergne“ / „Saucisse sèche d’Auvergne“ je surov mesni proizvod, ki je najprej fermentiran in nato sušen, ter sestoji iz mletega svinjskega mesa, začinjenega s soljo, česnom in drugimi začimbami. Proizvod ni niti dimljen niti povaljan v zeliščih ali začimbah.

„Saucisson sec d’Auvergne“ / „Saucisse sèche d’Auvergne“ se prodaja v eni izmed naslednjih oblik:

— v kosu v ovitku. Lahko se vloži v mrežico, prekrije s pepelom ali plemenito plesnijo. Lahko je nepakiran ali pakiran, lahko tudi v nadzorovanih pogojih,

— sveže narezan, tj. v rezinah, za neposredno prodajo potrošnikom,

— narezan in predpakiran v foliji ali embalaži (v vakuumskem pakiranju ali nadzorovanih pogojih). Proizvod je v tem primeru brez ovitka, ki se pred rezanjem odstrani.

Oblika in teža proizvoda ter trajanje njegove proizvodnje in sušenja so odvisni od velikosti uporabljenega ovitka (premera, dolžine in debeline ovitka). Ti elementi so opisani v tabelah v nadaljevanju.

— „Saucisson sec d’Auvergne“

Mere Suha teža Del črevesa Oblika Trajanje postopka (*) Zapiranje dela črevesa Predstavitev za prodajo Premer: med 4 in 8 cm med 200 in 400 g debelo črevo ravna, bolj ali manj pravilna ≥ 21 dni vrvica pri čemer je ovitek lahko pričvrščen z ročno pleteno mrežico ali mrežico s sponko cel v ovitku ali narezan Dolžina: med 10 in 20 cm Premer: med 5 in 10 cm med 400 in 800 g debelo črevo, tanko črevo ≥ 28 dni Dolžina: med 15 in 35 cm Premer: med 6 in 12 cm > 800 g tanko črevo, anus, rectum ≥ 42 dni Dolžina: med 20 in 50 cm Premer: > 5 cm — naravno ali kolagensko črevo ravna in pravilna ≥ 42 dni vrvica ali sponka predhodno narezan in predhodno pakiran brez ovitka





— „Saucisse sèche d’Auvergne“

Mere Suha teža Del črevesa Oblika Trajanje postopka (**) Zapiranje dela črevesa Predstavitev za prodajo Premer: med 2,5 in 5 cm med 200 in 350 g „tanko črevo“ v kosu v obliki podkve v U-obliki ali ravna ≥ 18 dni vrvica ali sponka cel v ovitku ali narezan Dolžina: med 10 in 20 cm Premer: med 2,5 in 5 cm med 0,8 in 4 kg frakcioniran ali ne namotana Dolžina: nad 50 cm Premer: med 2,5 in 5 cm — tanko ali kolagensko črevo ravna in pravilna ≥ 28 dni vrvica ali sponka predhodno narezan ali predhodno pakiran brez ovitka Premer: med 2,5 in 5 cm — tanko ali kolagensko črevo ravna in pravilna ≥ 28 dni vrvica ali sponka predhodno narezan ali predhodno pakiran brez ovitka

„Saucisson sec d’Auvergne“ / „Saucisse sèche d’Auvergne“ izpolnjuje naslednja fizikalno-kemijska merila:

— delež vlage, kadar je proizvodu odstranjena maščoba (HPD) ≤ 52 % (razen za velike kose s premerom nad 70 mm: HPD ≤ 56 %);

— delež lipidov (pri HPD 77 %) ≤ 20 %;

— razmerje kolagen/proteidi ≤ 13 %;

— skupni delež topnih sladkorjev (pri HPD 77 %) ≤ 1 %;

— pH ≥ 5.

„Saucisson sec d’Auvergne“ / „Saucisse sèche d’Auvergne“ ima mehko do suho teksturo z aromo in okusom po česnju. Rezina je rdeče do temno rdeče barve, čvrsta, z malo mastne snovi, ki je dobro porazporejena.

3.3. Krma (samo za proizvode živalskega izvora) in surovine (samo za predelane proizvode)

Krma za pitanje prašičev za proizvodnjo mesa vsebuje najmanj 60 % žit in oljnic ter proizvodov iz njih in manj kot 1,7 % linolne kisline (izračunano na podlagi suhe snovi).

Za proizvodnjo klobase „Saucisson sec d’Auvergne“ / „Saucisse sèche d’Auvergne“ se uporablja izključno meso (pusto in mastno) svinj za proizvodnjo mesa in svinj za proizvodnjo mesa (izločenih), pri čemer se ne uporabljajo nekastrirani samci, samci, ki še niso dosegli spolne zrelosti, monorhidi, kriptorhidi in dvospolniki. Vse živali so identificirane in sledljive.

Hrbet, ramena, prsa, bočnik in hrbtne mišice so edini deli mesa, ki se smejo uporabljati za proizvodnjo klobase „Saucisson sec d’Auvergne“ / „Saucisse sèche d’Auvergne“. Uporabljajo se sveži. Vendar je proizvajalcem, ki sami nabavljajo trupe in jih razrežejo, pod natančno določenimi pogoji iz specifikacije dovoljena obdelava teh delov z zamrzovanjem pustega in mastnega mesa svinjskih trupov za proizvodnjo mesa.

Nadev klobase „Saucisson sec d’Auvergne“ / „Saucisse sèche d’Auvergne“ vsebuje najmanj 70 % mesa svinj s težo toplega trupa nad 120,0 kg in/ali mesa prašičev za proizvodnjo mesa, katerih teža toplega trupa znaša več kot 93,0 kg.

3.4. Posebne faze proizvodnje, ki jih je treba izvajati na opredeljenem geografskem območju

Postopki proizvodnje klobase „Saucisson sec d’Auvergne“ / „Saucisse sèche d’Auvergne“, od priprave nadeva do konca sušenja proizvoda, potekajo na geografskem območju.

3.5. Posebna pravila za rezanje, ribanje, pakiranje itn. proizvoda, za katerega se uporablja registrirano ime

—

3.6. Posebna pravila za označevanje proizvoda, za katerega se uporablja registrirano ime

—

4. Jedrnata opredelitev geografskega območja

Geografsko območje vključuje ozemlje naslednjih občin:

departmaji Cantal, Haute-Loire in Puy-de-Dôme : vse občine.

Departma Allier : kantoni Bellerive-sur-Allier, Commentry, Cusset, Gannat, Lapalisse, Vichy-1, Vichy-2.

Občine Archignat, Arpheuilles-Saint-Priest, Avrilly, Bert, Besson, Billy, Bizeneuille, Le Bouchaud, Bransat, Bresnay, Le Brethon, Buxières-les-Mines, La Celle, Cérilly, Cesset, Chambérat, La Chapelaude, Châtel-de-Neuvre, Châtelperron, Châtillon, Chavroches, Chazemais, Cindré, Courçais, Cressanges, Désertines, Deux-Chaises, Le Donjon, Durdat-Larequille, Gipcy, Givarlais, Huriel, Jaligny-sur-Besbre, Laféline, Lamaids, Langy, Lavault-Sainte-Anne, Lenax, Liernolles, Lignerolles, Loddes, Loriges, Louchy-Montfand, Louroux-Bourbonnais, Louroux-Hodement, Magnet, Maillet, Marcillat-en-Combraille, Mazirat, Meillard, Meillers, Mesples, Monétay-sur-Allier, Montaiguët-en-Forez, Montaigu-le-Blin, Montcombroux-les-Mines, Le Montet, Montord, Néris-les-Bains, Neuilly-en-Donjon, Noyant-d’Allier, La Petite-Marche, Prémilhat, Quinssaines, Rocles, Ronnet, Saint-Aubin-le-Monial, Saint-Caprais, Saint-Désiré, Saint-Didier-en-Donjon, Saint-Éloy-d’Allier, Saint-Fargeol, Saint-Félix, Saint-Genest, Saint-Gérand-le-Puy, Saint-Hilaire, Saint-Léon, Saint-Marcel-en-Marcillat, Saint-Martinien, Saint-Palais, Saint-Sauvier, Saint-Sornin, Sainte-Thérence, Sanssat, Saulcet, Seuillet, Sorbier, Souvigny, Teillet-Argenty, Terjat, Le Theil, Theneuille, Thionne, Treban, Treignat, Treteau, Trézelles, Tronget, Varennes-sur-Tèche, Verneuil-en-Bourbonnais, Vichy, Le Vilhain, Villebret, Viplaix, Vitray, Ygrande.

Departma Corrèze : občine Chaveroche, Mestes, Lignareix, Saint-Angel, Saint-Étienne-aux-Clos, Saint-Exupéry-les-Roches, Saint-Fréjoux, Saint-Pardoux-le-Vieux, Ussel, Valiergues.

5. Povezava z geografskim območjem

Posebnosti geografskega območja

Opredelitev geografskega območja proizvodnje klobase „Saucisson sec d’Auvergne“ / „Saucisse sèche d’Auvergne“ izhaja iz načela povezanosti med kraji, kjer se uporabljajo tradicionalne prakse, na katere so vplivale naravne razmere, ugodne za konzerviranje mesa s sušenjem, in kraji, kjer so obrati za soljenje.

Geografsko območje leži v hribovju s povprečno nadmorsko višino okrog 1 000 metrov ter vključuje visoke planote in vulkanske vrhove, med katerimi ležijo številne doline. Ima celinsko podnebje, na katero vpliva nadmorska višina. Vetrovi krepijo učinek zračenja, ki pospešuje izgubo vode, kar je koristno za sušenje soljenih proizvodov. Zaradi razgibanega reliefa, ki ga prečijo prevladujoči vlažni tokovi z zahoda, na geografsko območje močno vpliva fen, zlasti na spodnjem delu hribovja.

Do sredine 20. stoletja je obstajala prava domača in kmečka tradicija reje in predelave prašičev, predvsem s suhim soljenjem, ki je bilo opisano v številnih delih. Proizvodnja je tradicionalno potekala pozimi, saj so podnebni pogoji v tem letnem času omogočali dober nadzor nad postopkoma soljenja in sušenja. Uporaba začimb in česna pri soljenju je izboljšala učinkovitost konzerviranja in prispevala k razvoju okusa klobas iz regije Auvergne.

Po kmetijski revoluciji v 19. stoletju so se tehnike suhega soljenja postopoma nadaljevale in razvijale v okviru obrtniške in nato industrijske proizvodnje. Med podjetji, ki so danes prisotna na geografskem območju, jih je več kot petnajst začelo delovati pred drugo svetovno vojno. Izseljevanje prebivalcev po letu 1830 iz regije Auvergne v Pariz, kjer so predvsem delali v pivnicah in gostinstvu, je pospešilo širjenje suhomesnih proizvodov z geografskega območja in okrepilo njihov sloves.

Danes ti suhomesni izdelki predstavljajo 78 % mesnin, proizvedenih na geografskem območju, in 16 % mesnin, proizvedenih na celotnem ozemlju Francije.

Posebnost proizvodov

Klobasa „Saucisson sec d’Auvergne“ / „Saucisse sèche d’Auvergne“ je posebna zaradi sestave svojega nadeva, ki se odraža v organoleptičnih in fizikalno-kemijskih lastnostih končnega proizvoda.

Prvič, nadev vsebuje najmanj 70 % mesa svinj, katerih teža trupa znaša več kot 120,0 kg in/ali prašičev za proizvodnjo mesa s težo trupa nad 93,0 kg. To meso klobasi „Saucisson sec d’Auvergne“ / „Saucisse sèche d’Auvergne“ daje značilno rdečo do temnordečo barvo.

Poleg tega je nadev začinjen s količino česna, ki je od dva- do desetkrat večja od običajne količine česna v suhih klobasah. „Saucisson sec d’Auvergne“ / „Saucisse sèche d’Auvergne“ ima zato značilen okus in vonj po česnju.

Nadev klobase „Saucisson sec d’Auvergne“ / „Saucisse sèche d’Auvergne“ je poseben tudi zaradi visokega deleža pustega mesa, kar vpliva na delež maščob v končnem proizvodu (pri HPD 77 %), ki znaša največ 20 %, v rezini klobase pa je vidne le malo mastne snovi. Zaradi tega velikega deleža pustega mesa znaša razmerje kolagenov in proteidov v končnem proizvodu največ 13 %.

Vzročna povezava

Povezava med geografskim območjem in klobaso „Saucisson sec d’Auvergne“ / „Saucisse sèche d’Auvergne“ temelji na slovesu in posebnih značilnostih proizvodov.

Proizvodnja klobase „Saucisson sec d’Auvergne“ / „Saucisse sèche d’Auvergne“ se je na kmetijah začela zaradi ugodnih dejavnikov na geografskem območju, to je naravnih dejavnikov z zimskim podnebjem in reliefom, ki sta ugodna za sušenje proizvodov (nizke povprečne temperature omogočajo konzerviranje, vetrovi fena pa krepijo učinke sušenja), in človeških dejavnikov z močnim razvojem svinjereje, ki zagotavlja surovino.

Tako temna barva klobase „Saucisson sec d’Auvergne“ / „Saucisse sèche d’Auvergne“ odraža nadaljevanje tradicionalne lokalne prakse, pri kateri so za to vrsto predelanega mesa dajali prednost uporabi starejših živali (odraslih in izločenih svinj).

Tudi sistematična uporaba velikih količin česna v nadevu je posebnost, ki se pripisuje geografskemu območju. Povezana je z dolgo tradicijo proizvodnje česna v dolini Limagne v departmaju Puy-de-Dôme.

Na podlagi teh davnih običajev so nastale gospodarske dejavnosti, najprej obrtniške in nato industrijske, ki se danes odvijajo na tem geografskem območju. Ugled klobase „Saucisson sec d’Auvergne“ / „Saucisse sèche d’Auvergne“ se je razvil zlasti po zaslugi promocije številnih Auvergnčanov, ki so se sredi 19. stoletja odseljevali v pariško in druge regije, kjer so delali v gostinstvu. Od 70. let 19. stoletja dalje sta specializacija in povečanje proizvodnje še utrdili ta ugled, ki temelji na posebnih značilnostih proizvodov, ki so posledica tradicionalnih načinov proizvodnje.

Klobasa „Saucisson sec d’Auvergne“ / „Saucisse sèche d’Auvergne“ je se omenja kot specialiteta tega geografskega območja v več delih z začetka 20. stoletja. Ta dela so na primer naslednja:

— Chancrin in Faideau v svojem slovarju Larousse ménager iz leta 1926 suhe klobase iz regije Auvergne uvrščata med specialitete tega geografskega območja.

— Klobase „saucissons secs d’Auvergne“ se omenjajo tudi v knjigi avtorjev Curnonskyja in Crozea Trésors gastronomiques de la France iz leta 1933.

— M. Migaud v knjigi La charcuterie sèche (izdaja Soussana, 1978) opisuje klobaso „Saucisse sèche d’Auvergne“: „ta okusen proizvod, ki je kljub svojemu imenu podoben suhim salamam, je vse bolj uspešen“, in navaja skupno specifikacijo, ki so jo sestavila podjetja iz regije Auvergne.

Omeniti velja tudi enajsti album iz serije stripov Astérix le Gaulois z naslovom Le bouclier Arverne iz leta 1968, v katerem sta avtorja René Goscinny in Albert Uderzo prikazala klobaso „Saucisson sec d’Auvergne“ / „Saucisse sèche d’Auvergne“, obešeno poleg kit česna na strop gostilne v regiji Auvergne.

Klobasa ima še vedno velik ugled, o čemer pričajo številne omembe tega proizvoda, zlasti na spletu, na spletnih prodajnih mestih zunaj geografskega območja in spletnih mestih z vsebinami o kuhanju in kuharskimi nasveti.

Klobasa „Saucisson sec d’Auvergne“ / „Saucisse sèche d’Auvergne“ tudi redno osvaja nagrade, zlasti na dveh glavnih francoskih tekmovanjih (splošno kmetijsko tekmovanje v Parizu („Concours Général Agricole de Paris“); mednarodno tekmovanje za najboljšo klobaso Saucicreor v občini Nouan-le-Fuzelier).

Sklic na objavo specifikacije

(drugi pododstavek člena 6(1) te uredbe)

https://info.agriculture.gouv.fr/gedei/site/bo-agri/document_administratif-611a1c66-eab0-4909-aa11-6c1e461a6701/telechargement

(1) UL L 343, 14.12.2012, str. 1.

(*) Trajanje postopka od mletja mesa do izhoda iz sušilnice za pakiranje.

(**) Trajanje postopka od mletja mesa do izhoda iz sušilnice za pakiranje.